יחסי גאורגיה–טורקמניסטן

יחסי גאורגיה–טורקמניסטן הם היחסים הדיפלומטיים בין גאורגיה לטורקמניסטן. היחסים בין המדינות כוננו ב-16 ביולי 1992. שתי המדינות חברות באו"ם ובארגון לביטחון ושיתוף פעולה באירופה. עד 1991, גאורגיה וטורקמניסטן היו חלק מברית המועצות. ב-9 באפריל 1991 הוכרזה עצמאותה של גאורגיה, וב-27 באוקטובר אותה השנה הוכרזה עצמאותה של טורקמניסטן. ביקורים ומפגשים בדרג גבוה תופסים מקום חשוב בהיסטוריה של היחסים בין המדינות. הנשיא הראשון של טורקמניסטן, ספרמורט ניאזוב, ביקר בגאורגיה ב-1996. הנשיא השני של גאורגיה, אדוארד שוורדנדזה, ביקר באשגבאט ב-1997. הנשיא השלישי של גאורגיה, מיכאיל סאקשווילי, ביקר בטורקמניסטן ב-14 בפברואר 2007 כדי להשתתף בטקס השבעת הנשיא השני של טורקמניסטן גורבנגולי ברדימוחמדוב. במהלך הביקור, התקיימה פגישה דו-צדדית בין שני הנשיאים. במרץ 2007, משלחת ממשלתית של גאורגיה בראשות ראש הממשלה זוראב נור'אידלי ערכה ביקור בן יומיים בטורקמניסטן. ב-9 ביוני 2007, נשיא טורקמניסטן גורבנגולי ברדימוחמדוב ונשיא גאורגיה מיכאיל סאקשווילי נפגשו בסטרלנה (רו') (רוסיה). ב-25 בספטמבר 2007 שני הנשיאים נפגשו שוב בניו יורק סיטי. באוקטובר 2007 התקיימה שיחה קצרה על כמה היבטים של שיתוף פעולה דו-צדדי בין ראשי שתי המדינות במסגרת פסגת חבר המדינות בדושנבה. הנשיא הרביעי של גאורגיה, גיורגי מרגוולשווילי, ביקר בטורקמניסטן בדצמבר 2014. נשיא טורקמניסטן, גורבנגולי ברדימוחמדוב, נפגש עם עמיתו הגאורגי בטביליסי ביולי 2015. בדצמבר 2015 ביקר גיורגי מרגוולשווילי באשגבאט כדי להשתתף בוועידה הבינלאומית ל"מדיניות נייטרלית: שיתוף פעולה בינלאומי לשלום, ביטחון ופיתוח" לרגל 20 שנה לנייטרליות טורקמניסטן. הבסיס המשפטי של היחסים הבילטרליים מורכב מ-36 מסמכים. בשנים 1992–1995 סיפקה טורקמניסטן גז טבעי לגאורגיה באשראי. גאורגיה תיקנה קרונות רכבת עבור טורקמניסטן, ומפעל המטוסים בטביליסי ייצר גם 43 מטוסים צבאיים ו-8 מסוקים עבור חיל האוויר של טורקמניסטן (כולל 22 מטוסי תקיפה סוחוי Su-25 ביותר מ-22 מיליון דולר). בנוסף, טורקמניסטן רכשה שני מטוסי קרב חדשים מגאורגיה. גאורגיה מעוניינת לפתח שיתוף פעולה כלכלי עם טורקמניסטן בתחום האנרגיה והתחבורה. בשנת 2014 הסתכם היקף הסחר בין גאורגיה לטורקמניסטן ב-83.672 מיליון דולר אמריקאי, ולפי התקשורת הטורקמנית, 495 מיליון דולר אמריקאי. שתי המדינות מקדישות תשומת לב רבה להקמת מסדרון התחבורה אפגניסטן-טורקמניסטן-אזרבייג'ן-גאורגיה. לגאורגיה יש שגרירות באשגאבאט, בירת טורקמניסטן. לטורקמניסטן יש שגרירות בטביליסי, בירת גאורגיה. "В заседании XIX Халк Маслахаты Туркменистана примут участие делегации почти 30 стран мира | Интернет-газета Turkmenistan.Ru". ארכיון מ-2016-03-09. נבדק ב-2016-03-08. "Вновь избранный президент Туркменистана провел ряд двусторонних встреч с высокопоставленными зарубежными гостями". www.turkmenistan.ru. ארכיון מ-2016-03-09. נבדק ב-2016-03-09. "В Ашхабаде состоялись туркмено-грузинские переговоры". www.turkmenistan.ru. ארכיון מ-2016-03-09. נבדק ב-2016-03-09. "Лидеры Туркменистана и Грузии согласовали пути дальнейшего межгосударственного взаимодействия". www.turkmenistan.ru. ארכיון מ-2016-03-09. נבדק ב-2016-03-09. "Михаил Саакашвили заверил Гурбангулы Бердымухамедова в полной поддержке проводимого им курса". www.turkmenistan.ru. ארכיון מ-2016-03-09. נבדק ב-2016-03-09. "В рамках саммита СНГ Гурбангулы Бердымухамедов провел ряд кратких бесед со своими коллегами". www.turkmenistan.ru. ארכיון מ-2016-03-09. נבדק ב-2016-03-09. "Президенты Грузии и Туркмении сделали и подписали совместное заявление". ИА REGNUM. ארכיון מ-2016-03-09. נבדק ב-2016-03-02. "В Туркменистане состоялась международная конференция высокого уровня". אורכב מ-המקור ב-2016-03-09. נבדק ב-2016-03-09. "Представитель президента Грузии Генри Патарая напоминает о том, что Туркменистан выручил его страну в самые трудные годы | Интернет-газета Turkmenistan.Ru". www.turkmenistan.ru. ארכיון מ-2016-03-09. נבדק ב-2016-03-09. "Посол Грузии в Ашхабаде Алекси Петриашвили надеется на скорейшее погашение задолженности перед Туркменистаном | Интернет-газета Turkmenistan.Ru". www.turkmenistan.ru. ארכיון מ-2016-03-09. נבדק ב-2016-03-09. "В Туркмении Собственными Силами Отремонтировали Первый Пассажирский Вагон | Интернет-Газета Turkmenistan.Ru". ארכיון מ-2016-03-09. נבדק ב-2016-03-08. "Центр анализа стратегий и технологий - № 3 (май-июнь)Вооруженные силы Туркменистана". www.cast.ru. אורכב מ-המקור ב-2016-03-06. נבדק ב-2016-03-09. "«ТБИЛАВИАСТРОЙ» ПОМОГАЕТ ГРУЗИИ ПОГАШАТЬ ЕЕ ДОЛГ ПЕРЕД ТУРКМЕНИСТАНОМ | Интернет-газета Turkmenistan.Ru". www.turkmenistan.ru. ארכיון מ-2016-03-09. נבדק ב-2016-03-09. Alsina. "Переговоры между Президентами Гурбангулы Бердымухамедовым и Гиоргием Маргвелашвили". tdh. אורכב מ-המקור ב-2016-03-09. נבדק ב-2016-03-09. Alsina. "Наращивая потенциал взаимовыгодного сотрудничества". tdh. אורכב מ-המקור ב-2016-03-09. נבדק ב-2016-03-09. Batyr. "Переговоры Президента Гурбангулы Бердымухамедова и Президента Гиоргия Маргвелашвили". tdh. אורכב מ-המקור ב-2016-03-09. נבדק ב-2016-03-09.